CELEX: 32010R0413
Language: hu
Date: 2010-05-12 00:00:00
Title: A Bizottság 413/2010/EU rendelete (2010. május 12.) a hulladékszállításról szóló 1013/2006/EK európai parlamenti és tanácsi rendelet III., IV. és V. mellékletének az OECD Tanácsának C(2008) 156 határozata értelmében elfogadott változtatások figyelembevétele érdekében történő módosításáról (EGT-vonatkozású szöveg)

13.5.2010   
            
            
               HU
            
            
               Az Európai Unió Hivatalos Lapja
            
            
               L 119/1
            
         A BIZOTTSÁG 413/2010/EU RENDELETE
   (2010. május 12.)
   a hulladékszállításról szóló 1013/2006/EK európai parlamenti és tanácsi rendelet III., IV. és V. mellékletének az OECD Tanácsának C(2008) 156 határozata értelmében elfogadott változtatások figyelembevétele érdekében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a hulladékszállításról szóló, 2006. június 14-i 1013/2006/EK európai parlamenti és tanácsi rendeletre (1) és különösen annak 58. cikke (1) bekezdésének a) pontjára,
   mivel:
   
               (1)
            
            
               A Gazdasági Együttműködési és Fejlesztési Szervezetnek (OECD) a hulladékkeletkezés megelőzésével és a hulladékok újrahasznosításával foglalkozó munkacsoportja (WGWPR) 2005 decemberében tartott 8. ülése alkalmával megállapodott abban, hogy a bázeli egyezmény IX. mellékletének B1030 sorát egyértelműbbé kell tenni. A módosítást az OECD Tanácsa a C(2008) 156 határozattal elfogadta, de a bázeli egyezmény keretében még nem született erről megállapodás. A bázeli egyezmény feleinek konferenciája által történő elfogadás és az 1013/2006/EK rendelet V. mellékletének módosítása reményében az említett módosítást indokolt átültetni az uniós jogba.
            
         
               (2)
            
            
               2008 áprilisában tartott 11. ülésén az OECD WGWPR munkacsoportja megállapodott abban, hogy az OECD „Hulladékok sárga listája” című dokumentuma AA010 sorának szövegezését módosítani kell. A módosítást az OECD Tanácsa a C(2008) 156 határozattal elfogadta, így indokolt ezt a módosítást átültetni az uniós jogba.
            
         
               (3)
            
            
               Az 1013/2006/EK rendeletet ezért ennek megfelelően módosítani szükséges.
            
         
               (4)
            
            
               Az e rendeletben előírt intézkedések összhangban vannak a 2006/12/EK európai parlamenti és tanácsi irányelv (2) 18. cikke alapján létrehozott bizottság véleményével,
            
         ELFOGADTA EZT A RENDELETET:
   1. cikk
   Az 1013/2006/EK rendelet III., IV. és V. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. május 12-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 190., 2006.7.12., 1. o.
   
      (2)  HL L 114., 2006.4.27., 9. o.
   
      MELLÉKLET
      A III. és a IV. melléklet a következőképpen módosul:
      
                  1.
               
               
                  A III. melléklet I. részében a harmadik bekezdés helyébe a következő szöveg lép:
                  „E rendelet alkalmazásában:
                  
                              a)
                           
                           
                              minden, a bázeli egyezmény IX. mellékletének A. listájára történő hivatkozást e rendelet IV. mellékletére való hivatkozásnak kell tekinteni;
                           
                        
                              b)
                           
                           
                              a bázeli B1020 sorban az »ömlesztett feldolgozott formában« kifejezés magában foglalja az ott felsorolt minden fémes, nem diszpergált (3) formát;
                           
                        
                              c)
                           
                           
                              a bázeli B1030 sor szövege: »Tűzálló fémeket tartalmazó maradványok«;
                           
                        
                              d)
                           
                           
                              a bázeli B1100 sor, amely a »rézfeldolgozás […] salakjaira« stb. hivatkozik, nem alkalmazható, helyette a II. rész (OECD) GB040 sorát kell alkalmazni;
                           
                        
                              e)
                           
                           
                              a bázeli B1110 sor nem alkalmazható, helyette a II. rész (OECD) GC010 és GC020 sorát kell alkalmazni;
                           
                        
                              f)
                           
                           
                              a bázeli B2050 sor nem alkalmazható, helyette a II. rész (OECD) GG040 sorát kell alkalmazni;
                           
                        
                              g)
                           
                           
                              a bázeli B3010 sorban szereplő fluorozott polimerhulladékokra történő hivatkozást úgy kell értelmezni, hogy magában foglalja a fluorozott etilén polimereit és kopolimereit is (PTFE – politetrafluoretilén).”
                           
                        
            
                  2.
               
               
                  A IV. melléklet II. részében az AA010 sor helyébe a következő szöveg lép:
                  
                              „AA010
                           
                           
                              261900
                           
                           
                              Vas- és acélipari salak, reve és egyéb hulladék (3)”.
                           
                        
            
                  3.
               
               
                  Az V. melléklet 3. részének B. listájában az AA 010 sor helyébe a következő szöveg lép:
                  
                              „AA010
                           
                           
                              261900
                           
                           
                              Vas- és acélipari salak, reve és egyéb hulladék (5)”.